CELEX: 62010CJ0601
Jäsenyysvelvoitteiden noudattamatta jättäminen
Direktiivit 92/50/ETY ja 2004/18/EY
Julkiset palveluhankinnat
Maarekisteriin kirjaamiseen ja kaupunkisuunnitteluun liittyvät lisäpalvelut
Sopimuksen tekomenettely julkaisematta ennalta hankintailmoitusta

Jäsenyysvelvoitteiden noudattamatta jättäminen – Julkisia palveluhankintoja koskevien sopimusten tekomenettelyjen yhteensovittamisesta
18.6.1992 annetun neuvoston direktiivin 92/50/ETY (EYVL L 209, s. 1) 8 artiklan ja 11 artiklan 3 kohdan ja julkisia rakennusurakoita
sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan
parlamentin ja neuvoston direktiivin 2004/18/EY (EUVL L 134, s. 114) 20 artiklan ja 31 artiklan 4 kohdan rikkominen – Julkisia
hankintoja koskevan sopimuksen tekeminen julkaisematta ennalta hankintailmoitusta – Maarekisteriin kirjaamista ja kaupunkisuunnittelua
koskevia lisäpalveluja koskeva sopimus – Vasilikan, Kassandran, Egnatian ja Arethousan kunnat
Ratkaisu
1)
Helleenien tasavalta ei ole noudattanut julkisia palveluhankintoja koskevien sopimusten tekomenettelyjen yhteensovittamisesta
18.6.1992 annetun neuvoston direktiivin 92/50/ETY, sellaisena kuin se on muutettuna Euroopan parlamentin ja neuvoston direktiivillä
97/52/EY, 8 artiklan ja 11 artiklan 3 kohdan eikä julkisia rakennusurakoita sekä julkisia tavara- ja palveluhankintoja koskevien
sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY
20 artiklan ja 31 artiklan 4 kohdan mukaisia velvoitteitaan, koska se on hankintailmoitusta etukäteen julkaisematta tehnyt
neuvottelumenettelyssä julkisia hankintoja koskevia sopimuksia, jotka koskevat maarekisteriin kirjaamiseen ja kaupunkisuunnitteluun
liittyviä lisäpalveluja, jotka eivät sisältyneet Vasilikan, Kassandran, Egnatian ja Arethousan kuntien tekemään alkuperäiseen
sopimukseen.
2)
Helleenien tasavalta velvoitetaan korvaamaan oikeudenkäyntikulut.